കാണിക്കവഞ്ചിയും വിളക്കുകളും മോഷ്ടിച്ചു ഹരിപ്പാട്: കാര്ത്തികപ്പള്ളി മഹാദേവികാട് മഹാദേവി കുളങ്ങര ശ്രീ ദുര്ഗ്ഗാദേവി ക്ഷേത്രത്തിലെ കാണിക്കവഞ്ചിയും വിളക്കുകളും തിങ്കളാഴ്ച രാത്രിയില് മോഷണം പോയി. ഇന്നലെ പുലര്ച്ചെ അഞ്ചരയോടെ ക്ഷേത്രം തുറക്കാന് എത്തിയവരാണ് മോഷണ വിവരം ആദ്യം അറിയുന്നത്. തുടര്ന്ന് തൃക്കുന്നപ്പുഴ പൊലീസില് വിവരം അറിയിച്ചു. ക്ഷേത്രത്തിലെ ഓഫീസിനോട് ചേര്ന്നുള്ള പഴയ തിടപ്പള്ളിയില് സൂക്ഷിച്ചിരുന്ന 15 വിളക്കുകളും ഒരു കുത്തുവിളക്കും വഞ്ചിയും ആണ് മോഷണം പോയത്. ഓഫീസിന്റെ കതക് പൊളിച്ചാണ് മോഷ്ടാക്കള് അകത്തു കയറിയത് . അമ്ബതിനായിരം രൂപയുടെ നഷ്ടം സംഭവിച്ചതായി ക്ഷേത്രം അധികൃതര് അറിയിച്ചു.